**Ministru kabineta rīkojuma projekta “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 16.0.versija - Tiesu informatīvās sistēmas attīstība)”** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta izstrādes nepieciešamība** |
|  1. | Pamatojums | 1. Ministru kabineta 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – īstenošanas noteikumi) 4. punkts un 13.2.apakšpunkts.
2. Deklarācijas par Māra Kučinska vadītā Ministru kabineta iecerēto darbību 35. uzdevums “Nodrošināsim IKT publisko investīciju un e-pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”, Rīcības plāna pasākums “Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim VARAM kapacitāti un funkcijas”, 5.darbības rezultāts “Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 ERAF līdzfinansēto projektu iekļaušanos publiskās pārvaldes vienotajā arhitektūrā”.
3. Ministru kabineta 2016.gada 10. februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.1 punkts.
 |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta rīkojuma projektu tiek apstiprināts un iekļauts informācijas un komunikāciju tehnoloģiju (turpmāk – IKT) mērķarhitektūras 16.0 versijā  projekta apraksts “Tiesu informatīvās sistēmas attīstība” (turpmāk – projekts), kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā.VARAM ir atbalstījis projekta iekļaušanu IKT mērķarhitektūras kārtējā versijā. Projekts veicina darbības programmas “Izaugsme un nodarbinātība” specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākumam “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu, pilnveidojot 11 darbības procesus, izstrādājot vienu platformu un ieviešot septiņus e-pakalpojumus.Tiesu administrācija īstenos projektu kā E-lietas programmas (turpmāk - programma) vadošo projektu, kura ietvaros nodrošinās E-lietas platformas jeb E-lietas koplietošanas komponenšu izstrādi, centralizētu administrēšanu un programmas projektu savstarpējo koordināciju. Programmā ietverti projekti:* Prokuratūras informācijas sistēmas attīstība;
* Ieslodzījuma vietu pārvaldes informācijas sistēmas pilnveidošana;
* Probācijas klientu uzskaites sistēmas pilnveidošana.

Veicot programmas projektu analīzi un tirgus izpēti plānotajām izmaksām, tika konstatēts, ka E-lietas koplietošanas komponenšu izstrādi, administrēšanu un koordinēšanu ir efektīvāk nodrošināt vadošā projekta ietvaros un tam nepieciešamais finansējums tiek piesaistīts no pārējiem programmas projektiem. Līdz ar to 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” indikatīvajā projektu iesniegumu atlases 1.kārtas projektu sarakstā:* Projektam “Prokuratūras informācijas sistēmas attīstība” noteiktais finansējums samazināts par 1 071 000*euro* līdz 929 000,00 *euro*;
* Projektam “Ieslodzījuma vietu pārvaldes informācijas sistēmas pilnveidošana” noteiktais finansējums samazināts par 25 000,00 *euro* līdz 475 000*euro*;
* Projektam “Probācijas klientu uzskaites sistēmas pilnveidošana” noteiktais finansējums samazināts par 77 000,00 *euro* līdz 423 000 *euro*;
* Projektam “Tiesu informatīvās sistēmas attīstība” noteiktais finansējums palielināts par 1 173 000 *euro* līdz 3 173 000 *euro*.

Projektam ir šādi mērķi:1. **Efektīva un vienota elektroniskā tiesvedības procesa izveide.** Optimizēt tiesvedības un tiesvedības atbalsta procesus, tai skaitā civilprocesu, kriminālprocesu, administratīvo procesu tiesā un administratīvā pārkāpuma procesu, nodrošinot papīra formāta dokumentu nomaiņu uz elektronisku dokumentu saņemšanas, apstrādes un glabāšanas formu, vienlaicīgi nodrošinot nepieciešamo datu pieejamību, aktualitāti un drošību.
2. **Efektīva informācijas apmaiņa starp tiesām, lietas dalībniekiem un citām ar tiesvedību saistītajām iestādēm un informācijas sistēmām.** Nodrošināt iespēju lietas dalībniekiem iesniegt dokumentus elektroniskā formā, nodrošināt iespēju lietas dalībniekiem piekļūt elektroniskajiem lietas materiāliem, nodrošināt lietas dalībnieku apziņošanu izmantojot e-adreses kontu un nodrošināt tieslietu nozares klasifikatoru, reģistru un statistikas datu pieejamību atvērto datu formā. Pārskatīt tieslietu institūciju sadarbības modeli, paredzot pāreju uz datu apmaiņu elektroniskā formā un automatizējot datu pieprasījumu apstrādes, pieteikumu reģistrācijas un citus palīgprocesus. Nodrošināt elektronisko datu semantisko savietojamību, definējot skaidrus datu objektu identifikācijas mehānismus, saskaņojot informācijas resursu datu struktūras un pārejot uz vienotu klasifikatoru un reģistru izmantošanu.
3. **Racionāla Tiesu informatīvās sistēmas (turpmāk –TIS) pilnveide, radot jaunus un izmantojot esošos koplietošanas risinājumus.** Samazināt informācijas sistēmu uzturēšanas un ekspluatācijas izmaksas, pārejot uz mūsdienīgām tehnoloģijām un izmantojot koplietojamus IKT risinājumus.

Risināmās problēmas:1. Augstas lietu uzturēšanas un informācijas izsniegšanas izmaksas.

*Dokumentu sagatavošana un korespondence* kopumā veido 10-15% no visa procesa izmaksām. Šo darbību elektronizācija var sniegt būtiskus ietaupījumus, kas kopā sastāda 399 827 *euro* gadā. Materiālu pievienošana lietai izmaksā vidēji 2.03 *euro* un vienas lietas ietvaros tiek veikta vidēji 15-17 reizes. Elektronisku lietas materiālu gadījumā iespējams šo darbību automatizēt, kas kopā gadā rada 1,727 milj. *euro* ietaupījumu.*Informācijas izsniegšana* vienā lietā izmaksā no 43 līdz 71 *euro*. Nodrošinot elektronisku piekļuvi lietu materiāliem, šīs izmaksas pakāpeniski samazinātos vismaz par 50%.Pāriešana uz elektronisko lietu un tiesvedības procesu elektronizācija ļautu paaugstināt lietas materiālu pieejamību un samazināt korespondences un informācijas sniegšanas izmaksas. 1. Tiesvedības un izmeklēšanas procesu efektivitātes uzlabošana.

Esošie tiesvedības procesi ir veidoti papīra dokumentu aprites nodrošināšanai. Darba organizācija ir pakārtota faktam, ka ar lietas oriģinālu vienlaicīgi var darboties tikai viena persona, ierobežojot paralēlas darbu izpildes iespējas. Lietas virzība gan starp institūcijām, gan institūciju iekšienē saistīta ar lietas fizisku pārvietošanu un apstrādi lietvedības kārtības ietvaros, kas paildzina izmeklēšanas un tiesvedības gaitu un faktisku vērtību tiesvedības procesam nepievieno.Pārskatot tiesvedības un izmeklēšanas procesus darbam ar elektroniskām lietām un materiāliem, būtu iespējams izvairīties no papīra aprites radītajiem ierobežojumiem, ievērojami samazinot tiesvedības un izmeklēšanas procesiem nepieciešamo kopējo laiku.1. Ierobežotas tehnoloģiskās materiālu uzkrāšanas un apstrādes iespējas.

Šobrīd izmeklēšanas un tiesvedības informācija tiek glabāta papīra lietā, taču šis notikumu fiksēšanas formāts nav optimāls visām izmeklēšanas un tiesvedības vajadzībām. Audio vai video ieraksti ir piemērotāki nopratināšanas vai tiesas sēžu gaitas fiksācijai nekā rakstveida protokoli un audio vai video ieraksta sagatavošana prasa mazāk laika kā rakstiska protokola sagatavošana.Jau šobrīd tiesas sēžu ierakstu fiksēšanai tiek izmantoti audio protokoli un tuvākajā nākotnē ir paredzēti grozījumi kriminālprocesa likumā, kas ietvers vienkāršoto procesu un paredzēs, ka visās pratināšanās būs nepieciešams izmantot tikai audio un video ierakstus. Lai arī tehnoloģiskie līdzekļi audio un video ierakstu izveidei un apskatei kļūst aizvien plašāk pieejami, esošās papīra lietas nav izmantojamas šīs informācijas uzkrāšanai, apskatei un nodošanai no vienas institūcijas citai, savukārt Tiesu informatīvajā sistēmā nav iestrādāta iespēja visu nepieciešamo formātu uzturēšanai un apskatei.1. Neelastīga tiesvedības un izmeklēšanas notikumu plānošana.

Tiesas sēžu, video konferenču, ieslodzīto konvojēšanas uz tiesas sēdēm, ieslodzīto nopratināšanu un citu notikumu plānošana ir laikietilpīgs process. Lai arī daži no notikumiem (tiesas sēdes un video konferences) jau šobrīd tiek plānoti elektroniski, plānošana notiek vienas institūcijas ietvaros un saskaņošana ar pārējām iesaistītajām pusēm ir daļēji manuāls process. Pastāvošo ierobežojumu dēļ tiesas sēdes un citi ar tiesvedību saistītie notikumi ir jāplāno ļoti savlaicīgi un izmaiņu gadījumā nav iespējams operatīvi pārorganizēties, kas var radīt dīkstāves vai kavējumus tiesvedības un izmeklēšanas procesā.Šī un saistīto E-lietas programmas 1.posma projektu ietvaros tiks izveidots risinājums, kurš nodrošinās iespēju starpinstitūciju tiesvedības pasākumus plānot un saskaņot elektroniski.1. Nelietderīgs resursu patēriņš atkārtotai informācijas ievadei.

Šobrīd katrai no tiesvedībā un izmeklēšanā iesaistītajām institūcijām ir sava pamatdarbības informācijas sistēma, kurā tiek ievadīta pamatdarbības procesu izpildei nepieciešamā informācija. Bieži pamatdarbības informācijas sistēmās ievadītā informācija atkārtojas un tā tiek ievadīta vairākkārtēji. Piemēram, krimināllietā reģistrētie gala nolēmumi tiek ievadīti Tiesu informatīvajā sistēmā, pēc tam izdrukāti un izplatīti iesaistītajām pusēm papīra formā. Saņemtos nolēmumus Latvijas Republikas Prokuratūras nodarbinātie reģistrē Prokuratūras informācijas sistēmā, ieslodzījuma vietu nodarbinātie reģistrē Ieslodzīto informācijas sistēmā un Probācijas dienesta nodarbinātie reģistrē Probācijas klientu uzskaites sistēmā "PLUS". Rezultātā informācija no viena elektroniski radīta dokumenta tiek manuāli ievadīta vairākās citās informācijas sistēmās, kas rada nelietderīgu laika un resursu patēriņu.Automatizētas datu apmaiņas ieviešanu kavē atbilstošu datu apmaiņas saskarņu trūkums un datu semantiskās savietojamības problēmas.1. Lietas materiālu aprites izsekojamības nepilnības.

Informācijas aprite papīra formā ir grūti izsekojama. Procesa laikā lietas oriģinālam veido un iesaistītajām pusēm izplata lietas materiālu kopijas. Dažkārt tiek pavairota un izplatīta visa lieta, dažkārt tikai atsevišķi lietas materiāli. Lietas materiāliem nepastāv vienota identifikācijas un versiju pārvaldības sistēma. Lietai papildinoties, kļūst aizvien sarežģītāk izkontrolēt, lai visām iesaistītajām pusēm būtu pieejamas visu lietas materiālu aktuālās versijas.Rezultātā var rasties strīdi par to, vai iztiesāšanas gaitā iesaistītajām pusēm ir bijusi iespēja un laiks iepazīties ar visiem lietas materiāliem. Šāda veida strīdu izšķiršana prasa laiku, kas varētu tikt patērēts lietas izskatīšanai pēc būtības.Elektroniskas lietas gadījumā būtu iespējams nodrošināt lietas vai konkrētu lietas materiālu aktuālo oriģinālu pieejamību vienlaicīgi visām iesaistītajām pusēm, tādējādi izvairoties no augstākminētajām strīdus situācijām.1. TIS drošības, ātrdarbības un nākotnes attīstības iespēju ierobežojumi.

TIS tika izstrādāta 1998. gadā. TIS tehniskais nodrošinājums un sistēmas arhitektūras modulis ir veidots, lai nodrošinātu tiesu iestādes ar lietvedības programmatūru. Esošo programmatūras risinājumu sākotnēji nebija paredzēts savietot ar citām informācijas sistēmām, kā arī tajā nav iespējams nodrošināt vienotu elektroniskas lietas krātuvi. Izmantotā datu bāzes pārvaldības sistēma uz jaunāku versiju tika migrēta 2011.gadā. TIS tehniskais risinājums ietver *Microsoft FoxPro* izstrādes vidē radītas komponentes, kuru tālāko attīstību apgrūtina attiecīgās izstrādes vides ierobežojumi, kas nākotnē rada risku attiecībā uz esošās TIS uzturēšanas un attīstīšanas iespējām.Ņemot vērā, ka TIS sistēmas esošais risinājums ir novecojis (*Microsoft FoxPro* izstrādes tehnoloģija vairs netiek uzturēta), tālāka TIS attīstība iespējama vienīgi pārejot uz jaunu izstrādes tehnoloģiju. Projekta ietvaros tā mērķu sasniegšanai plānota šādu darbību īstenošana:1. projekta vadības un īstenošanas nodrošināšana;
2. esošo tiesvedības procesu pārskatīšana, nodrošinot tiesvedības procesu darbību elektroniskā formā Tiesu informatīvajā sistēmā.
3. E-lietas platformas izstrāde, kas saturēs tieslietu nozares koplietošanas funkcionalitāti un datu apmaiņas saskarnes saistīto informācijas sistēmu savstarpējai integrācijai;
4. procesuālo termiņu kontroles funkcionalitāte, kas nodrošinās procesuālo termiņu aprēķināšanu no ievadītajiem datiem un iespēju lietotājiem iepazīties ar aktuālākajiem procesuālajiem termiņiem;
5. vienotu ar tiesvedību saistīto notikumu kalendāru ieviešana, kas būs integrēti ar citām saistītajām nozares iestāžu pamatdarbības informācijas sistēmām caur E-lietas platformas vienoto kalendāru komponenti;
6. vienotu tieslietu nozares līmeņa klasifikatoru un reģistru ieviešana un izmantošana;
7. audio protokolus un video liecības apskate tiešsaistes režīmā;
8. TIS integrācija ar oficiālo elektroniskās adreses kontu;
9. jaunas TIS tehnoloģiskās platformas izstrāde.

Ietekme uz tiesisko regulējumuIetekmētos procesus regulē dažādi normatīvie akti, tai skaitā Administratīvā procesa likums, Civilprocesa likums, Kriminālprocesa likums, Latvijas Administratīvo pārkāpumu kodekss, Dokumentu juridiskā spēka likums, Elektronisko dokumentu likums un citi normatīvie akti. Lai realizētu plānotās izmaiņas šajos normatīvajos aktos, būs jāveic grozījumi, kurus iespējams iedalīt trīs daļās:1. Elektroniskās lietas juridiskā spēka nostiprināšana, tai skaitā fizisko dokumentu digitālo kopiju juridiskā spēka nostiprināšana;
2. Izmaiņas, kas nostiprina pārskatītos tiesvedības procesus, tai skaitā iespēju iesniegt dokumentus elektroniskā veidā, iespēju iepazīstināt iesaistītās personas ar lietas materiāliem elektroniskā veidā un elektronisko apziņošanu;
3. Normatīvo aktu izmaiņas, kas saistītas apliecinājumu fiksēšanu digitālā formā (piemēram, apliecinājums, ka liecība ir protokolēta pareizi vai apliecinājums, ka apsūdzētais ir iepazinies ar lietas materiāliem).

Nepieciešamās normatīvo aktu izmaiņas tiks apzinātas un formulētas Projekta realizācija gaitā un to virzīšanai uz apstiprināšanu tiks izveidota Tieslietu ministrijas līmeņa darba grupa. Normatīvo aktu izmaiņas paredzēts veikt līdz 2020.gadam un par TIS un E-lietas platformas attīstībai nepieciešamo normatīvo aktu izmaiņu veikšanu atbildīga Tieslietu ministrija. |
|  3. | Projekta izstrādē iesaistītās institūcijas | Tiesu administrācija, Latvijas Republikas Prokuratūra, Ieslodzījuma vietu pārvalde, Valsts probācijas dienests, Tieslietu ministrija, Iekšlietu ministrijas Informācijas centrs, Valsts tiesu ekspertīžu birojs, Valsts reģionālās attīstības aģentūra.  |
|  4. |  Cita informācija | Tiesu administrācijas projekts “Tiesu informatīvās sistēmas attīstība” ir E-lietas programmas vadošais projekts. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu**  |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāji, komersanti (fiziskas personas, juridiskas personas), valsts pārvalde, pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | Projekts ir vērsts uz tiesvedības procesu efektivitātes uzlabošanu un administratīvā sloga mazināšanu tiesvedības procesā iesaistītajām personām un lietu dalībniekiem. Īstenojot šo Projektu, radīsies būtiski ieguvumi gan tiesām, gan citām tiesvedībā iesaistītajām valsts iestādēm, gan sabiedrībai un komersantiem. Pamatojoties uz Latvijas un Šveices sadarbības programmas individuālā projekta „Tiesu modernizācija Latvijā” ietvaros 2012.gadā veiktā pētījuma “Tiesvedības procesu pašizmaksu izvērtēšana un optimizācija” ziņojuma “Priekšlikumi tiesvedības procesu pašizmaksu optimizācijai” rezultātiem, Projektam tika noteikti šādi sociālekonomiskie ieguvumi:1. Elektronizējot tiesvedības lietas, t.i. uzturot visus lietas materiālus elektroniski, sākot ar pieteikumu un beidzot ar nolēmumu, visu instanču tiesām samazināsies tiesu darbinieku un kancelejas preču resursu patēriņš lietu materiālu pievienošanai un lietu uzturēšanai kopumā. Īstenojot projektu, tiek sagaidīts, ka elektronizēto lietu īpatsvars pakāpeniski palielināsies līdz 50%, projekta pārskata periodā, t.i. līdz 2029. gadam, ietaupot tiesām apmēram **6,5 milj.** *euro* (diskontētā vērtība);2. Lietu elektronizēšana radīs iespēju lietu dalībniekiem iepazīties ar lietu materiāliem elektroniski, neapmeklējot tiesu iestādes un tādējādi atslogojot tiesu darbiniekus no lietu meklēšanas, izsniegšanas un kopēšanas (gadā aptuveni 100 000 lietas). Prognozējot, ka līdz 2029. gadam lietu elektroniskas apskatīšanas gadījumu īpatsvars palielināsies līdz 40%, Projekta pārskata perioda kopējais ieguvums tiesām sasniegs **5,3 milj.** *euro* (diskontētā vērtība).3. Krimināllietu tiesvedības ietvaros tiesas sūta nolēmumus izpildei Ieslodzījuma vietu pārvaldei un Valsts probācijas dienestam (15 000 nolēmumi gadā). Attīstot nolēmumu strukturētu nodošanu Ieslodzīto informācijas sistēmai un Probācijas klientu uzskaites sistēmai, gada ietaupījumi tiesām sasniegs 99 000 *euro*. Resursu ekonomija projekta pārskata periodā – **660 000 *euro*** (diskontētā vērtība);4. Lietas elektronizācija pozitīvi ietekmēs ne tikai lietas dalībniekus, bet arī trešās personas, kuru rīcību (lēmumus) pret lietas dalībnieku nosaka tiesvedības saturs un rezultāti, piemēram, kredītiestādes, darba devēji, pašvaldības u.c. Līdz šim manuāli sagatavotie un pa pastu sūtītie noraksti pēc projekta īstenošanas tiks sūtīti elektroniski, kas par 80% samazinās norakstu (t.sk. pavadrakstu) sagatavošanas un nosūtīšanas izmaksas. Gada ietvaros tas samazinās tiesu resursu patēriņu vidēji par 594 000 *euro*, projekta pārskata periodā sasniedzot **3,96 milj.** *euro*(diskontētā vērtība); |
| 3. | Administratīvo izmaksu monetārais novērtējums | Nav attiecināms. |
| 4. | Cita informācija | Nav attiecināms.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | **Turpmākie trīs gadi (*euro*)** |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (2017.) gadu** | **izmaiņas, salīdzinot ar kārtējo (2017.) gadu** | **izmaiņas, salīdzinot ar kārtējo (2017.) gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | 118 357 | 772 982 | 696 482 | 1 109 230 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 118 357 | 772 982 | 696 482 | 1 109 230 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **139 243** | **909 391** | **819 391** | **1 304 976** |
| 2.1. valsts pamatbudžets | 0 | 139 243 | 909 391 | 819 391 | 1 304 976 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | **-20 886** | **- 136 409** | **- 122 909** | **-195 746** |
| 3.1. valsts pamatbudžets | 0 | **-**20 886 | - 136 409 | - 122 909 | -195 746 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | x | 0 | 0 | 0 | 0 |
| 5. Precizēta finansiālā ietekme: | 0 | **-20 886** | **- 136 409** | **- 122 909** | **-195 746** |
| 5.1. valsts pamatbudžets | **-**20 886 | - 136 409 | - 122 909 | -195 746 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts tiks finansēts no Eiropas reģionālās attīstības fonda līdzekļiem, un tā kopējais finansējuma apjoms ir 3 173 000 *euro*, no tiem 2017. gadā – 139 243 *euro*, 2018. gadā – 909 391 e*uro,* 2019.gadā -  819 391 *euro,* 2020.gadā -  1 304 976 *euro.*Lai nodrošinātu ilgtspējību projekta ietvaros izstrādātiem un ieviestiem IKT risinājumiem, pēc projekta termiņa beigām ir plānojamas IKT risinājumu uzturēšanas izmaksas. TIS uzturēšanas izmaksas 2016.gadā sastādīja 85 412 *euro*, 2017.gadā plānotas 67 165 *euro* un katru turpmāko gadu 200 000 euro. Veicot projektā minētos TIS attīstības izstrādes darbus, uzturēšanas izmaksas saglabāsies esošajā apmērā līdz 200 000 euro gadā (gadā pēc projekta pabeigšanas). Uzturēšanas izmaksām ir šāds sadalījums:* Uzturēšanas izmaksas (darbības nepārtrauktības nodrošināšana, konfigurācijas izmaiņas, funkcionalitātes pielāgojumi atbilstoši lietotāju vajadzībām) 150 000 *euro*;
* Likumdošanas izmaiņu rezultātā nepieciešamās izmaiņas, sistēmas funkcionalitātes papildinājumi 50 000 *euro*.

TIS uzturēšanas izmaksas plānots segt no Tieslietu ministrijas budžeta apakšprogrammas 03.01.00 “Tiesu administrēšana” pieejamiem resursiem. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Tiesu administrācija |
| 2. | Projekta izpildes ietekme uz pārvaldes funkcijām un institucionālo struktūru | Nav attiecināms  |
| 3. | Cita informācija | Nav |

Anotācijas IV, V un VI sadaļa – projekts šīs jomas neskar.

Vides aizsardzības un

reģionālās attīstības ministrs K.Gerhards

Vīza:

valsts sekretāra p.i. E.Turka

08.08.2017 8:56

2737

Kalniņa, 67026576,

lelda.kalnina@varam.gov.lv

Liopa, 67063807,

jorens.liopa@ta.gov.lv